Várdomb  község Képviselőtestülete

Szám:9-2/2010.

J e g y z ők ö n y v

Készült: Várdomb község Képviselőtestülete 2010. február 15-én, a Községházán megtartott   Képviselő-testületi üléséről.

Az ülés kezdete: 14 óra 

Jelen vannak: Rács László polgármester

           Boros Tiborné, Holcz János, Kovács Ferenc, Kovács László,   

           Simon Csaba, Vári József, Villi Gábor képviselőtestületi tagok.

Távolmaradását bejelentette: Nagy István Ujberek lakossági képviselő  

Tanácskozási joggal megjelent: Takaró Jánosné  körjegyző 

Rács László polgármester üdvözli a megjelenteket, megállapítja, hogy a   8 fő képviselőtestületi  tagból 8 fő jelen van, az ülés határozatképes, az ülést megnyitja.

Javaslatot  tett a napirend  tárgyalására a meghívóban  szereplő és az alábbiak szerint.

Javasolta a napirendi pontok sorrendiségének megváltoztatását az alábbiak szerint:
A cafetériát tárgyalja a képviselő testület a költségvetés előtt, mert az úgy logikus, és a kistérségi közoktatás-fejlesztési terv tárgyalását  cserélje fel a közfoglalkoztatási terv jóváhagyásával. A Képviselők a javaslattal egyet értettek

N a p i r e n d :

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Rács László polgármester

2./   A köztisztviselők, közalkalmazottak  cafetéria juttatása.

       Előadó: Rács László polgármester

3./   2010. évi költségvetés megtárgyalása. 

       Előadó:Rács László polgármester

4./   Kistérségi közoktatás-fejlesztési terv jóváhagyása.

       Előadó:Rács László polgármester 
5./    Várdomb község közfoglalkoztatási tervének jóváhagyása.   

        Előadó:Rács László polgármester

6./   Helyi Választási Bizottság megválasztása.

       Előadó:Takaró Jánosné körjegyző   

7./   Bejelentések, kérdések

Napirendek tárgyalása
1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Rács László polgármester

Rács László polgármester szóban terjesztette a képviselők elé a két ülés között történt eseményeket. Ismertette a Képviselőkkel, hogy a két ülés között nagyon rövid idő telt  és nem volt eseménydús az időszak.

A pályázatok jelenlegi állásáról, és az ismert információkról tájékoztatta a testületet

A Képviselő-testület a polgármesteri jelentést  a két ülés közötti időszakban történt eseményekről elfogadta és tudomásul vette, külön határozatot nem hozott.

2./   A köztisztviselők, közalkalmazottak  cafetéria juttatása.

       Előadó: Rács László polgármester

A cafetéria juttatásáról a Képviselők írásban kézhez kapták az anyagot. A Pénzügyi Bizottság is megtárgyalta a költségvetés tárgyalása során. Miután az anyaghoz a mellékletként kért bérekről szóló kimutatást is megtárgyalták, a költségvetésben javasolták az illetményalap 8-szorosát beépíteni.

Így a köztisztviselők cafetéria juttatása 2010. évben 309.200.-Ft/fő/év keretösszeggel került beillesztésre a körjegyzőség költségvetésébe.

Az összeget a Pörböly Községi Önkormányzat is hasonlóan fogadta el saját költségvetésében. Ugyancsak így került az együttes ülésen is jóváhagyásra a körjegyzőség költségvetésében.

A polgármester javaslatára a Képviselő-testület 8 igen szavazással, ellenszavazat nélkül  az alábbi határozatot hozta:






2/2010.(II.15./ számú határozat

Várdomb Község Önkormányzata Képviselő-testülete  a a Várdomb-Pörböly községek körjegyzősége köztisztviselői részére 2010. évi költségvetésében az illetményalap 8 szorosát állapítja meg cafetéria juttatásként, összesen 309.200.-Ft/év/fő.

Megbízza a körjegyzőt, hogy a körjegyzőség költségvetésében az összeget tervezze be. 

Az önkormányzatok hozzájárulását az összeg függvényébe 40-60 %-os arányban  módosítsa.

Határidő: azonnal 

Felelős:Rács László polgármester
3./  2010. évi költségvetés megtárgyalása. 

      Előadó:Rács László polgármester

A Képviselők az anyagot írásos formában  kézhez kapták.

A polgármester  szóban  kiegészítést tett, a költségvetés tervezetét illetően.

Elmondta a képviselőknek, hogy a hiteligény nagy összeg, azonban ha összehasonlítja a képviselő-testület a megvalósítandó tervezett feladatokkal, fejlesztésekkel, akkor azt kell mondani, hogy meg kell lépni, mert nem biztos hogy még egy ilyen lehetőség lesz a település előtt. A hitelfelvétel itt marad a településen, igaz hogy kifizetni is nekünk kell.

A kiegészítés után átadta a szót a Pénzügyi Bizottság elnökének.

A Pénzügyi Bizottság Elnöke Vári József ismertette a képviselőkkel, hogy a pénzügyi Bizottsági ülésen elhangzott módosításokat a pénzügyesek átvezették és beépítették a költségvetésbe, jelenleg már a módosításokkal összefésült költségvetés tervezet van  a képviselők előtt. Felkérte a pénzügyi bizottság elnöke Iván Attilánét, hogy tájékoztassa a testületet a módosításokról. 
Iván Attiláné pénzügyi főmunkatárs ismertette, hogy a művelődési háznál 1 telefon működik. Internet előfizetés a teleház miatt szükséges.

Orvosi rendelő működtetése, alaptevékenység biztosítása, önkormányzati feladat, ezt a MEP finanszírozza, éves szinten 152.000.-Ft-ot kell hozzátenni a finanszírozáshoz.

A hitel felvételével kapcsolatosan ismerteti a fontos jogszabályi előírásokat.

Ismertette továbbá, hogy az iskolánál alulfinanszírozás volt, ezért az iskola pénzei feladattal terhelt pénzként vehető figyelembe, pontos maradvány a beszámoló elkészítésénél fog  jelentkezni.

Az ároknak nem volt meg a teljes fedezete, erről is tudomása volt a Képviselőknek, így az elhangzottakat figyelembe véve kell a költségvetés tárgyalását megejteni.

Kovács Ferenc alpolgármester  hozzászólásában elmondta, hogy nem szép összeg az a 30 millió, azonban akkor is támogatni javasolja a fejlesztéseket, a 200 milliós beruházás mellett nem találja soknak a 30 milliós hitelt, és ezt fel kell tudni vállalni a Képviselő-testületnek.
A Körjegyző még döntés előtt ismertette a képviselőkkel, hogy az önkormányzat hitelfelvételi lehetőségét  és módját az1990.évi LXV. törvény (Önkormányzati tv.)  88. §.-a  pontosan leszabályozza, hogyan lehet  a hitelt felvenni.  A működés nem kerülhet lehetetlen helyzetbe.

A hitel fedezeteként sem az állami hozzájárulás, sem az önkormányzati törzsvagyon nem vehető figyelembe.

Kovács László képviselő hozzászólásában nagyon soknak találja a hitelt, az önkormányzat hitelképességén felülinek gondolja. Úgy gondolja nem tudja az önkormányzat vissza fizetni, ha ez így megy tovább nem lesz mit felvenni.

Amikor kezdődött a ciklus 10 millió volt a működési hitel, most ezzel szemben 29 millióról beszélünk.

Nem támogatja a hitelfelvételt.

Simon Csaba képviselő, egyben pénzügyi Bizottsági tag is, elfogadhatónak tartja és támogatja is, a költségvetés jóváhagyását javasolja képviselő társainak.

Holcz János nem támogatja a magas összegű hitel felvételét.

Más hozzászólás  a költségvetéssel kapcsolatban nem hangzott el. 

Ezek után a Pénzügyi Bizottság javasolja a Képviselő-testületnek, a 2010. évi költségvetés elfogadását. 

A polgármester javaslatára, valamint a Pénzügyi Bizottság javaslatára a Képviselők 6 igen szavazással, 2  ellenszavazattal az alábbi rendeletet alkották:
1/2010.(II.16.)számú rendelet


Várdomb községi Önkormányzat Képviselő-testülete 
Az önkormányzat és intézményei 2010. évi költségvetéséről  szóló rendelet-tervezetet   rendeletté nyilvánítja.



A rendelet a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: kihirdetés napja.,  rendelkezéseit,    

                 2010. január   1-től kell alkalmazni.

 Felelős:Rács László polgármester
4./   Kistérségi közoktatás-fejlesztési terv jóváhagyása.

       Előadó:Rács László polgármester 
A szekszárdi Kistérségi társulás a Közoktatási Intézkedési tervét jóváhagyásra kiküldte a társulásban résztvevő önkormányzatok részére.

A tervet a képviselők kézhez kapták.

Rács László polgármester kiemelte Várdombot érintő részt, és bemutatta kiegészítésként, hogy mi az amiben kérte Várdomb kiemelését a közoktatás  fejlesztési tervben.

Kérdés és hozzászólás ezek után már nem hangzott el a Képviselők a polgármester javaslatára 8 igen szavazással, ellenszavazat nélkül az alábbi határozatot hozták:





3/2010.(II.15./ számú határozat

Várdomb Község Önkormányzata Képviselő-testülete  a a Kistérségi Közoktatási Intézkedési tervet a melléklet  szerinti előterjesztésben foglaltakkal elfogadja és jóváhagyja.

Határidő: azonnal 

Felelős:Rács László polgármester

5./    Várdomb község közfoglalkoztatási tervének jóváhagyása.   

        Előadó:Rács László polgármester

Rács László polgármester ismertette a képviselőkkel, hogy a Munkaügyi Központ jóváhagyta a már előzőleg elkészített közfoglalkoztatási tervet, melyet a Képviselő testület ajánlását figyelembe véve terjesztettünk fel a Munkaügyi központhoz.
A tervet a nemzetiségi Önkormányzatnak is véleményezni kell. A kiküldött tervre a kisebbségi Önkormányzat jelzést nem tett, tehát egyetértését vélelmezzük.

A tervet a képviselők kézhez is kapták.

Holcz János nyilatkozik, hogy a Német nemzetiségi Önkormányzat a település közcélú foglalkoztatásával, vagyis közfoglalkoztatási tervével egyet értett, csak írásban ezt nem közölte.
A polgármester javaslatára a képviselők 8 igen szavazással, ellenszavazat nélkül  az alábbi határozatot hozták:



4/2010.(II.15.) számú határozat

Várdomb Község Önkormányzata Képviselő-testülete az  jogszabályban leírt egyeztetések megtárgyalása után Várdomb község  2010. évi közfoglalkoztatási tervét elfogadja.

Megbízza a körjegyzőt hogy a jóváhagyott közfoglalkoztatási tervet a Magyar Államkincstár Dél-Dunántúli Regionális Igazgatósága Szekszárdi Irodájához, és a DDRMK Szekszárdi Kirendeltség és Szolgáltató Központjához küldje meg.

Határidő: azonnal

Felelős:Takaró Jánosné körjegyző

6./   Helyi Választási Bizottság megválasztása.

       Előadó:Takaró Jánosné körjegyző   

Takaró Jánosné körjegyző ismertette a képviselőkkel, hogy az országgyűlési választások előtt szüksége a szavazatszámláló bizottság, és helyi választási bizottság ujjá választása.

A Bizottságba javasolt személyeket a képviselők kézhez kapták.

Kifogást a körjegyző által javasolt személyek ellen a képviselő testület tagjai nem emeltek.
A polgármester javaslatára a képviselők 8 igen szavazással,  ellenszavazat nélkül  az alábbi határozatot hozták: 


5/2010.(II.15.)számú határozat



Várdomb községi Önkormányzat Képviselő-testülete 

a jegyzőkönyvhöz csatol névsorban szereplő személyeket választja meg a- (3/2010.(I.22.) ÖM rendelet) -  helyi választási Bizottság tagjainak az elkövetkezendő ciklus választási feladatainak ellátására.

A kisebbségi önkormányzati választás lebonyolításához a szavazatszámláló bizottság tagjainak a mellékelt névsor szerinti személyeket választja meg.

Megbízza a körjegyzőt, hogy az eskü letételét a szervezze meg. 
Határidő: értelemszerű.
Felelős: Takaró Jánosné  körjegyző

7./   Bejelentések, kérdések

Villi Gábor képviselő bejelentéssel élt, mely szerint a dombon a vegyes bolt előtti járdaszakasz felújítása ügyében interpellált.

Javasolta az ÁFÉSZ megkeresését, a járda felújítása miatt, mert ott mindig áll a víz, és azt megközelíteni is nehéz csapadékos időjárás esetén.

- Érdeklődött tovább a képviselő a hulladékszállítási összetársulás lehetőségéről idősek számára.

A polgármester az ÁFÉSZ megkeresését javaslatként fogadta, és tájékoztatta a képviselőket a hulladékszállítási társulási lehetőségről, azonban a témában a Szolgáltató megkeresése az indokolt, melyben szintén segítséget ajánlott fel azon személyeknek, akik megkeresik.

Kovács László képviselő bejelentést tett, mely szerint a balesetvédelmi oktatás fontosságára hívta fel a figyelmet.

Kérte a polgármestert, legyen lehetősége arra, hogy az intézményben, és a Körjegyzőség dolgozói részére is megtartsa az oktatást.

A polgármester egyet értett a felvetéssel, a szervezést a képviselőre, valamint a körjegyzőre 

bízta.

A polgármester egyet értett a felvetéssel, a szervezést a képviselőre, valamint a körjegyzőre 

bízta.

A polgármester a továbbiakban ismertette a testülettel, hogy miután a képviselő-testület 6 igen szavazattal és l ellen szavazattal és 1 tartózkodással megalkotta költségvetési rendeletét, és abban a hitel felvételét is elfogadta, most kérte a polgármester, hogy a hitel felvételével kapcsolatban a Képviselő-testület hozza meg a határozatot is a hitel felvételéről, melyet a rendelet megalkotása után lehet csak az OTP-hez benyújtani. Szükséges a folyószámlahitel felvétele, valamint a pályázatok előfinanszírozásához a rövidlejáratú hitel, valamint a  fejlesztésekhez, melyek szintén pályázati pénzből valósulnak meg, az önerő biztosításához célhitel, ami hosszúlejáratú hitel felvétele szükséges. 

A Képviselők ugyanúgy, mint a rendelet alkotásánál, a polgármester javaslatára 6 igen szavazással, 1 ellenszavazattal és 1 tartózkodással az alábbi határozatokat hozták:

                                  


6/2010./II.15./ÖKH számú határozat
Várdomb község Önkormányzata Képviselő-testülete,

az Önkormányzat fizetőképességének biztosításához  

átmenetileg folyószámlahitel felvételét határozza el. 

A hitel összegét 31.171.000.-Fz azaz harmincegymillió –egyszáz-hetvenegyezer forintban határozza meg.

Futamidejét 1 (egy) év, és a hiteligénylés időpontja 2010. április 15.  

Megbízza polgármesterét a hitelfelvétel lebonyolításához szükséges dokumentumok  előkészítésével, és azok a számlavezető  OTP Bank Rt. Dél-dunántúli Régió Szekszárdi Igazgatóságához történő  benyújtásával. 

Felelős: Rács László polgármester

                                                           Határidő: azonnal              

A következő határozati javaslat előterjesztés a rövidlejáratú hitelről szólt. A rövidlejáratú hitel felvétele az iskola akadálymentesítésére – a Duna-mecsek Területfejlesztési alapítványtól elnyert pályázat előfinanszírozására, megelőlegezésére szükséges felvenni. Az akadálymentesítésre elnyert pályázati támogatás 50.554 e. forint( 50.554.093.-Ft) Előleg igénylésünkre kaptunk 5.055 e Ft-t(5.055.409.-Ft-ot) Ezért a különbözet finanszírozására rövidlejáratú hitelt szükséges felvennünk. A hitel összege: 45.498.684.-Ft, melynek visszafizetési kötelezettségét 2010. december 31-ig vállalja az önkormányzat 

A Képviselők ugyanúgy, mint a rendelet alkotásánál, a polgármester javaslatára 6 igen szavazással, 1 ellenszavazattal és l tartózkodással az alábbi határozatokat hozták:






7/2010./II.15./ számú határozat
Várdomb község Önkormányzata Képviselő-testülete,

az Önkormányzat fizetőképességének -a számlák kiegyenlítésének határidőre történő biztosításához -rövidlejáratú hitel felvételét határozza el  az iskola akadálymentesítésére – a Duna-mecsek Területfejlesztési alapítványtól elnyert pályázat előfinanszírozására, megelőlegezésére.

A hitel összegét  45.498.684-Ft azaz negyvenötmillió négyszázkilencvennyolcezer-kilencezer forintban kéri megállapítani.

Futamidejét  folyó évi teljesítésre vállalja a testület,

és  kéri megállapítani, vagyis 2010. december 31 napjával. 

Megbízza polgármesterét a hitelfelvétel lebonyolításához szükséges dokumentumok  előkészítésével, és azok a számlavezető  OTP Bank Rt. Dél-dunántúli Régió Szekszárdi Igazgatóságához történő  benyújtásával. 

Felelős: Rács László polgármester

                                                           Határidő: azonnal              

A harmadik határozat a célhitel felvételét foglalja magába, amely  két részletből tevődik össze.

A parkoló kiépítésének önerejéhez, valamint az akadálymentesítési pályázat önkormányzati önerejének biztosításához szükséges.

A parkírozó megépítésének teljes bekerülés költsége 6.183. e Ft, melyhez pályázaton nyert önkormányzatunk az MVH (Mezőgazdasági és Vidékfejlesztési Hivatal által kiírt pályázaton

4946 ezer forintot, ehhez 1.237 ezer forint önerőt kell hitelfelvétellel biztosítani az Önkormányzatnak.

A második rész az iskola akadálymentesítési programja, melynek teljes bekerülési költsége

60.475. ezer forint ebből a Duna-mecsek alapítványtól a támogatás 59.475 ezer forint

önkormányzati önerő biztosítása összesen 9.921 e. forint lenne, mely összegre hosszulejáratú hitel felvétele indokolt. 

A 9.921 e. forint hiteligénylésben van 1.000 e Ft tartalék is.

A Képviselők ugyanúgy, mint a rendelet alkotásánál, a polgármester javaslatára 6 igen szavazással, 1 ellenszavazattal és l tartózkodással az alábbi határozatokat hozták:






8/2010./II.15./ számú határozat

Várdomb község Önkormányzata Képviselő-testülete,

az Önkormányzat a pályázattal elnyert fejlesztések önerejének biztosításához célhitel, hosszú lejáratú hitel   felvételét határozza el. 

A parkoló megépítésének teljes bekerülés költsége 6.182.631,- Ft, melyhez pályázaton nyert az önkormányzat az MVH (Mezőgazdasági és Vidékfejlesztési Hivatal által kiírt pályázaton  4.946.105,-Ft-ot, melyhez  1.236.526,-Ft önerőt kell biztosítani.

Az iskola akadálymentesítési programjának teljes bekerülési költsége 59.475.404,- Ft ebből a Duna-mecsek alapítványtól a támogatás 50.554.093,-Ft az önkormányzati önerő 8.921.311,- Ft . 

A hitel összegét a fentiek alapján 10.157.837,- Ft-ban  kéri megállapítani, melyből  a parkoló megépítésének   megvalósításához  1.236.526,-Ft , az iskola akadálymentesítésének  megvalósításához 8.921.311,-Ft összegű  hitel, mint önerő biztosítása szükséges.   
A hosszú lejáratú hitel futamidejét  10 éves futamidővel kéri megállapítani.

Várdomb község Képviselő-testülete nyilatkozik, hogy az önkormányzat hitelfelvétele nem esik az 1990.évi LXV.törvény 88.§ korlátozása alá.

Várdomb község Képviselő-testülete egyidejűleg  kötelezettséget vállal arra vonatkozóan,  hogy az önkormányzat a hitel futamideje alatt az éves költségvetésének összeállításakor a felvett hitel és járulékai esedékes megfizetését minden más fejlesztési célt megelőzően betervezi és jóváhagyja."

Megbízza polgármestert a hitelfelvétel lebonyolításához szükséges dokumentumok  előkészítésével, és azok a számlavezető  OTP Bank Rt. Dél-dunántúli Régió Szekszárdi Igazgatóságához történő  benyújtásával. 

Felelős: Rács László polgármester

Határidő: azonnal              
Több bejelentés kérdés  nem hangzott el, a polgármester a  testületi  ülést  8 óra 20 perckor bezárta .






Kmf.



Rács László





Takaró Jánosné



polgármester





      körjegyző

